Leire Legarreta Solaguren

Leire Legarreta Solaguren (Erandio, Bizkaia, 1978) matematikaria  eta ikertzailea da, arlo horretan doktorea eta Euskal Herriko Unibertsitatean irakasle agregatua. 

 Formakuntza 
Matematikan lizentziatua 1994an eta Euskal Herriko Unibertsitatetik Matematiketan Europear Doktorea (UPV/EHU, 2007an)

 Lan ibilbidea 

 Irakasle 
EHU-ko irakasle agregatua da, eta bertan lanean hasi zen 1995ean. Matematika Departamentuko Idazkari Akademikoa izan zen (2013-2017 bitartean),  eta 2011tik EHU-ko Zientzia eta Teknologia Fakultateko Euskara Batzordeko kidea da.

Zientzietako gradu guztietan eskolak eman ditu, 8 irakasgai baino gehiagotan, eta baita, Modelizazio eta Ikerkuntza Matematiko, Estatistika eta Konputazio Master interunibertsitarioko “Kodeak eta Kriptografia” eta “Taldeak eta Errepresentazioak” irakasgaien arduraduna da.

LLP/ERASMUS programetan parte hartu du doktoretza ikastaroak emanez, Salernoko unibertsitatean (2013-2014), L’Aquilakoan (2015) eta Birminghamekoan (2016).

 Ikertzaile 
Bere ikerkuntza esparruak talde teorian, errepresentazio teorian, konbinatorian eta honen aplikazioetan oinarritzen dira. Ikerkuntza egonaldiak egin ditu L’Aquilako unibertsitatean (2002-2005), Salernokoan (2003-2004-2012) eta Sapiezan (2016). 

20 ikerkuntza proiektu baino gehiagoren partaide izan da, eta hezkuntza berrikuntzako 4 proiektuena ere, hauetariko 2ren arduradun nagusia izanik, eta hainbat ebaluazio zereginen arduraduna ere bai.

 Argitalpenak 
Aljebra arloko 18 argitalpen zientifiko, 6 liburu kapitulu eta kongresu nazional zein nazioarteko 25 komunikazioren egilekidea da.

 Erreferentziak 

 Kanpo estekak 

Kategoria:Erandioztarrak
Kategoria:Durangarrak
Kategoria:Matematikariak
Kategoria:Euskal Herriko matematikariak
Kategoria:Emakume matematikariak
Kategoria:Euskal Herriko Unibertsitateko ikasleak
Kategoria:Euskal Herriko Unibertsitateko irakasleak
Kategoria:Emakume ikertzaileak
Kategoria:Euskal Herriko ikertzaileak
Kategoria:Doktoreak